ORIGINALNA NETFLIX SERIJA
Zašto su Englezi i dalje tu?
Zašto su nakon svega što smo im priredili Britanci i dalje u Irskoj?
KRALJICA SMRTI
Podnijeli smo mnoge žrtve.
Mnoga naša braća i sestre
položila su živote oduprijevši se njihovoj okupaciji,
no i dalje nas se ignorira.
I dalje nam se uskraćuje osnovno pravo na samoodređenje.
a naši sinovi i braća, muževi i očevi
i dalje su u britanskim zatvorima.
Ako se ništa ne promijeni,
onda je, prijatelji, vrijeme za drukčiji pristup.
UKINITE ZABRANE
Pogled udesno!
Zato je naše vodstvo izdalo nov proglas.
Ovo dolazi od vrha.
Danas borba za slobodu Irske republikanske armije
ulazi u novu fazu.
Vrijeme je da pojačamo svoje napore,
udvostručimo militantnost, prolijemo još krvi,
da bi se Kruna povukla i zauvijek napustila Irsku.
Charles nije ostao na ručku?
Jedva je čekao da ode.
Čujem da više ne ruča.
-Zašto ne? Kako neobično. -Možda drži liniju.
Kako je, Dickie? S tobom razgovara više no i s kim.
Bojim se da je sada jasno da mornarica nije za njega.
-Nisam mislila na karijeru. -Misli na ljubavna pitanja.
Tebi govori sve.
Mi o tome čitamo u novinama kao i ostali.
Ta djevojka iz Westmorlanda, je li u igri ili nije?
Nije.
Bila je neka Guinness.
I ona je otpala.
I jedna u kupaćem.
-Caroline Longman. -Ona s bičem?
Ne, ozlijedila se u nesreći.
To je bila Anna Wallace.
Dobra jahačica.
Ona je prekinula s njim.
Nije li postojala čak i Borgia?
Da. Christabel.
Je li i bila u igri s tim imenom?
Prema ono što znam, najnovija je…
Sarah Spencer.
Johnnyjeva kći?
-Najstarija, da. -Sviđa mi se ta ideja.
Svima nama. Zabavna je, pametna…
I za razliku od izvjesne gđe Parker Bowles,
nije udana.
Ne viđa se valjda i dalje s njom?
Nakon svega što smo poduzeli.
Nemamo se čemu čuditi.
Slijedio je savjet koji je dobio. Zar ne, Dickie?
Ti si to ohrabrivao.
Rekao si mu da se iživi malo, da mijenja djevojke.
Zanemarivši njegovu dužnost.
Tim više imamo razloga navijati za Saru.
Vaše Kraljevsko Visočanstvo.
Idemo jahati.
Postoji krasna kućica na drugoj strani High Wooda
gdje možemo biti sami.
Visočanstvo.
Milostiva, telefon za vas. G. O'Keefe.
Kod njih je ključ čuvareve kućice.
-Možeš li pričekati tu na minutu? -Da.
Ispričavam se. Nisam tu.
Strogo su mi naredili da se ne ukazujem,
ali moram u onu sobu, a ovo je jedini put do nje.
Vaše Visočanstvo.
Ništa nisam vidio.
Hvala.
Krasan kostim.
Je li potpuna katastrofa? U školi izvodimo San Ivanjske noći.
Obožavam San Ivanjske noći.
I ja.
Svi likovi imaju tako divna imena.
Frula, Gubac, Puk…
Spretko, Dunja…
Vratilo!
Da, Vratilo.
Tu su ulogu dali Francesci Lamont,
koja ima debeli vrat.
Naljutila se.
Imala je manji nervni slom.
Sarina sam mlađa sestra.
Molim vas, nemojte reći da ste me vidjeli. Nastradat ću.
Htjela je da sve bude savršeno. Nije htjela da vas otjeram.
Kako biste to učinili?
Pa znate…
tako što sam ludo stablo.
Neću reći ni riječ.
Hvala, Visočanstvo.
Ključevi. Imam ih.
Dobro. Spreman?
Spreman.
Je li sve u redu?
Da, upravo sam upoznao tvoju mlađu sestru.
Jesi li?
Lukavo od nje.
-Rekla sam joj da nas pusti na miru. -Bila je u prolazu.
Mogla je s vanjske strane,
no bila je opsjednuta idejom da te upozna.
-Je li? -Opsjednuta.
ZLATNI ŠTAP
Upravo objavljeno ispitivanje javnog mnijenja
torijevcima daje prednost od 16 %.
…krasan dan. Za Britaniju je to najvažnije.
…sindikalni sporazum sada je mrtav, premda to ne znači…
Njezina odlučnost i snaga stavili su je u središte ovih izbora.
Gđa Thatcher…
Posve smo uvjereni.
Slijede teška vremena…
…je žena s misijom.
Vjeruje da će joj obični Britanci pomoći u tome.
Posve smo uvjereni.
…ili 21 %…
-Gđo Thatcher, vjerujete li u pobjedu? -Hoćete li pobijediti danas?
Neću raspravljati ni o čemu osim vremena.
Divan je dan.
Čini se da će Konzervativna stranka dobiti komotnu većinu
i dati nam prvu premijerku u povijesti.
-Što znamo o Margaret Thatcher? -Ovo je zadnje što trebamo.
-Što? -Da zemlju vode dvije žene.
Možda je to upravo ono što ova zemlja treba.
-Sviđa mi se što sam dosad vidjela. -Dućandžijina kćer?
Kći vijećnika i trgovca
koja je došla do stipendije za Oxford.
Da bi studirala kemiju.
Da, ali poslije se školovala za odvjetnicu
podižući blizance. Probaj ti.
A njezin karakter?
Ovdje piše: „Kao mlada,
prijavila se za posao kemičarke,
a odbijena je nakon što je procijenjeno
da je svojeglava, teška i opasno umišljena.“
Zaista? Na koga iz ove kuće te to podsjeća?
Sve ankete pokazuju da vodite.
Nikad ne pravimo ražanj dok je zec u šumi,
a na broj 10 u Downing Streetu ne računamo dok zeca ne ulovimo mi.
Hvala najljepša.
Hvala.
Svjedočimo ispisivanju povijesti.
Prva britanska premijerka,
političarka čvrstih stavova koja ne taji
da smatra da se zemlja mora stubokom promijeniti,
odlazi u Palaču,
vjerojatno da bi svojoj kraljici rekla upravo to.
G. i gđo Thatcher,
izvolite za mnom.
Voditeljica oporbe, Veličanstvo.
Gđo Thatcher.
Vaše Veličanstvo.
Vaša je stranka dobila izbore.
Zadovoljstvo mi je pozvati vas da formirate vladu u moje ime.
Čestitam, premijerko.
Hvala, milosti.
Izvolite.
Obitelj je zacijelo ponosna. Dvoje djece?
Da, ali odrasli su i odselili su se od kuće.
A vaš je muž u mirovini, zar ne?
Jest, ali neće smetati,
ako to pitate.
Denis se zna brinuti za sebe.
Palice za golf bit će u hodniku, dolazit će i odlaziti kako želi.
Zna koliko ću biti zaposlena i koliko mnogo kanim raditi.
Onda na posao.
Sastavili ste svoj prvi kabinet?
Jesam.
Možda će vas iznenaditi
da volim predviđati koji ministri dolaze i odlaze.
To je poput utrka.
Volim proučavati formu i izglede.
Tko je u igri.
Volim predviđati i sastave kabineta.
Najuspješnija sam bila s drugim sastavom g. Wilsona.
Pogodila sam 90 %.
Zanimaju li vas moja predviđanja za vaš?
Neće biti žena.
Žena?
U kabinetu?
Dakako da neće.
Ne samo zato što nema odgovarajućih kandidatkinja,
nego zato što mislim da žene općenito nisu za visoke funkcije.
Zašto?
Postanu previše osjetljive.
Sa mnom nećete imati tih problema.
Dakle,
Willie Whitelaw, unutarnji poslovi?
Da.
Kvačica.
-Geoffrey Howe. Proračun? -Da.
Kvačica.
Hailsham. Pravosuđe?
Da.
Walker, Heseltine, Biffen, Prior…
Pogodila je većinu.
Nije pogodila St. Johna-Stevasa za ministra kulture,
ali samo zato što ga je već točno odabrala
za vođu parlamentarne većine.
-Mudrica. -Da, drukčija je no što sam je zamišljala.
Zainteresiranija je i informiranija,
s pohvalnim apetitom za posao,
za koji čujem da ga obavlja tijekom ljetnog odmora.
Otišla sam pomislivši da bismo mogle izvrsno surađivati.
Dvije žene u menopauzi. To će biti veselje.
Čula sam to.
-Ne želim ti stvarati stres. -Biti tako… To je odvratno.
DVORAC BALMORAL, ŠKOTSKA
Divno je ponovno biti ovdje. Hvala.
Ideš li u lov sa šeficom?
Insistirala je.
Dobro.
Jasno, tvoj život je tvoja stvar,
a tvoja karijera preponske jahačice također je tvoja stvar,
no čujem da se želiš povući iz natjecanja.
Je li to točno?
Da, ne ide mi u posljednje vrijeme.
A slijedi Badminton i šansa za olimpijsko natjecanje?
Znam, ali Mark je odlučio natjecati se ove godine,
a to znači da bismo zajedno trenirali, bili na stazi.
A tako.
Je li to tako loše?
Suprug ti je.
Jedva.
Tako smo…
Svi smo se ponosili time što u obitelji imamo pravu olimpijku.
Olimpijku koja je većinu prošle godine provela na stražnjici.
Ma daj.
Ovo nisi ti.
Podsjeti me na to tko sam.
Ne samo da sam zaboravila jahati, nego i tko sam.
Onda dopusti da te podsjetim.
Ti si…
najbolja, najotpornija,
najodlučnija mlada žena koju znam.
Koja se sada boji svaki put kad zajaši konja.
To će proći…
uz trud, odlučnost,
i batenberško neprihvaćanje neuspjeha.
Hvala.
Spremna?
-Sretno. -Da.
Neće ga biti teško naći kad je vrijeme mirno.
Da, imaš pravo. Dobro jutro.
I suho je.
Spremna? Hvala.
RIJEKA HOFSA, ISLAND
Visočanstvo?
Telefon za vas.
DVORAC CLASSIEBAWN, REPUBLIKA IRSKA
-Halo? -Mladiću moj!
Moj ured je nazvao Palaču prije jednog sata,
spojili su me s devet različitih brojeva.
Gdje smo te našli?
Na sjeveroistoku Islanda,
u kolibi na rijeci Hofsi.
Što radiš ondje?
Lovim losose s prijateljima.
Jesi li u Classiebawnu?
Cijelo pleme je tu,
svi se raspituju o tebi.
Možemo li se sljedeći tjedan naći u Londonu?
Ne mogu. Nalazim se s Camillom.
Ulovili smo nekoliko dana da ih provedemo skupa.
Charlese, nisi valjda i dalje s njom?
Znaš što misli obitelj.
Da, savršeno dobro znam što misli obitelj.
I što mislim ja?
A znam i koliko je nevjerojatno to što misliš.
To da mi ti od svih ljudi držiš prodike o svetosti braka,
o pridržavanju uobičajenih normi,
jer ti i Edwina baš niste najbolji primjer za to.
Kad preljub činimo Camilla i ja, to bar ne ugrožava nacionalnu sigurnost.
Ovo je nepotrebno.
I tvoja intervencija koja nije dobrodošla.
Jasno daješ do znanja da si mi saveznik u obitelji,
da mi čuvaš leđa,
no kad zagusti, postaješ kvisling.
Petokolonaš koji radi za drugu stranu.
Nijedna mi se dosad nije svidjela poput Camille
koja je zapela u braku koji si ti smutio,
s mužem koji spava s pola Gloucestershirea.
Pozovi nas u Broadlands i vidjet ćeš koliko smo sretni skupa.
Ako ti je moja sreća iole važna.
Sada moram ići.
Dođi, tata! Vidi koliko je sati.
Nicholase! Timothy!
Pošaljite ovo princu od Walesa što je prije moguće.
U redu.
Dobro.
Vrijeme je za jastoge.
Idemo.
Gdje si ga vidjela?
Ondje gore. Na vrhu. Vidiš li?
Dobro.
Ako vam bude hladno. Izvoli, Paule.
Naprijed!
To je taj.
Ne tako. Past ćeš u vodu.
Uzmi udicu.
Hvala, djede.
-Vuci. -Evo ga.
Treba jače potegnuti.
Drži je iza kliješta da te ne uštine.
Ovo je ženka koja nosi jaja.
Bacit ćemo je u more da na miru izlegne mlade.
Jedan,
dva, i…
Kvragu!
Ostani uz radio!
O, Bože.
Nije dobro kada dolaze čoporativno.
Veličanstvo,
primili smo telegram
koji je u ministarstvo vanjskih poslova stigao iz veleposlanstva u Dublinu.
Piše:
„U 13.05 britanski veleposlanik je obaviješten
da se dogodila eksplozija
na čamcu lorda Mountbattena u okrugu Sligo.“
Lord Mountbatten je mrtav,
kao i Paul Maxwell koji je upravljao čamcem, i unuk Nicholas.
Lord i ledi Brabourne, Doreen ledi Brabourne
i Timothy Knatchbull nalaze se u bolnici u Sligu.
IRA je, bojim se, već preuzela odgovornost.
Izgleda da će biti petoga.
Sprovod.
U Westminsterskoj opatiji.
Zamolili su me da vam dam ovo.
Hvala.
Dragi moj Charlese,
nema veće časti
do biti „princ među muškarcima“.
Takva osoba titulu zaslužuje
svojom sposobnosti vođenja i pružanja nadahnuća,
teško ostvarivim vrlinama koje moraš dosegnuti i dostići.
A žalosti me što moram reći da se ne trudiš dovoljno
da bi ih dosegnuo i dostigao.
Izbor žene bilo je pitanje
na kojemu je nastradao prošli princ od Walesa
i nevjerojatno mi je da se,
40 g. nakon abdikacije,
tako malo trudiš prikriti zaluđenost ženom drugog muškarca.
Kako možeš pomišljati na takvu propast i razočaranje sebi,
svojoj obitelji,
meni?
Moram li te opet podsjećati na važnost stvaranja svoje sudbine
s dragom i nevinom, sređenom djevojkom
koja nema prošlost, koja zna pravila i koja će ih poštovati?
Neku s kojom ćeš krenuti ispočetka
i izgraditi nov život,
onu koju će ljudi voljeti kao princezu
i, jednoga dana, kao kraljicu.
To ti je sada dužnost,
tvoja najvažnija zadaća.
Ti si više od muškarca, više od princa,
i jednoga ćeš dana, dragi dječače, biti kralj.
A sad na more.
Silno mi nedostaješ.
Ni u čijem društvu ne uživam više,
ali mislim da to znaš.
Tvoj vjerni, počasni djed Dickie.
-Da? -Buckinghamska palača, premijerko.
Spajam vas s kraljicom.
Veličanstvo.
Premijerko.
Ovo je silno velika tragedija.
Smrt lorda Mountbattena ostavlja prazninu koju neće biti moguće popuniti.
Našu najdublju sućut upućujemo vama i vašoj obitelji,
kao i obiteljima vojnika danas ubijenima kraj Warrenpointa.
Sita sam i umorna od onih koji nastoje racionalno objasniti
i naći izlike za zločine koje je počinila IRA.
Na postoji političko ubojstvo
ili politički motiviran bombaški napad ili nasilje.
Postoji samo kriminalno ubojstvo,
kriminalan bombaški napad i kriminalno nasilje.
I dajem vam riječ
da idem u rat protiv Irske republikanske armije
s nesmiljenom odlučnosti i bez milosti
dok taj rat ne dobijem.
Ti si.
Da.
Strašna stvar.
No on se sigurno nije bojao smrti.
-Nimalo. -Ne.
I mrzio bi jeftine izljeve tuge
ili sentimentalnosti.
Ostavio je…
500 stranica uputa.
Za sprovod.
Tebe je odabrao da čitaš.
Tebe.
Strukturno, malo je toga normalno u ovoj obitelji.
Dickiejev položaj u obitelji iskrivljavao ju je još više.
Ja sam jedva poznavao svog oca.
Dickie je to shvaćao i prihvatio je ulogu surogata,
što mi je mnogo značilo.
Onda, nakon niza godina,
možda kad je vidio…
probleme između nas dvojice,
počeo se brinuti za tebe.
Ja više nisam bio prioritet.
Zamijenio me…
preuzevši ulogu oca tebi.
A ti…
si me zamijenio ulogom sina njemu.
Ne smeta me priznati da je katkad to…
prebacivanje Dickiejeve naklonosti,
njegove brige,
njegove ljubavi,
u meni budilo ogorčenost.
Prema meni?
To nije bila tvoja krivnja.
I…
Kad si tako bez oca poput mene,
neizbježno se osjećaš…
Ne znam…
Želiš za sebe onoga koji mu je najbliži,
a to je bio Dickie.
Nama obojici.
O čemu ti? Imaš oca.
Imaš oca.
Tata, rado bih odustao od toga.
Pa ti možeš čitati.
Nevažno je…
što ja želim i mislim.
Važno je što je htio Dickie.
A on je izabrao tebe.
Jutros je Irska republikanska armija izdala priopćenje
preuzevši odgovornost za ubojstvo lorda Mountbattena.
i za smrt 18-orice britanskih vojnika
ubijenih u napadima kraj Warrenpointa.
„Trinaestero naših više nema. Sredili smo 18 i Mountbattena.“
Irskim republikancima
lord Mountbatten bio je simbol imperijalističkog tlačenja.
Svake bi godine došao zasjesti u svom dvorcu
na zemlji koju su ukrali Englezi. Znao je kakav je to rizik.
Njegova je smrt legitiman udarac koji smo zadali neprijatelju.
Sljedećih tjedana i mjeseci svjedočit ćete
srcedrapateljnim iskazima počasti takozvanom junaku.
No gdje su suze britanske vlade
za irske muškarce, žene i djecu koji su izgubili živote?
Gdje je državni sprovod
ili iskazivanje počasti?
Tko će veličati njihovu smrt
ili odati počast životima
mnogih Iraca koji su naglo prekinuti,
poput 13-ero civila koje su Britanci pobili na Krvavu nedjelju.
„Trinaestero naših više nema. Sredili smo 18 i Mountbattena.“
„Oni koji lađama zaploviše…“
Ovo je rat.
„…da po vodama…“
Bit će žrtava.
No dok je britanska Kruna u Irskoj,
bit će kriva za svu prolivenu krv.
„Smiri oluju u tih povjetarac…
i valovi morski…
umuknuše.“
„Obradovaše se…
tišini.“
„U luku on ih povede…
željenu.“
Pet minuta, Visočanstvo.
…posljednja etapa natjecanja ovdje u Badmintonu.
Lucinda Prior-Palmer
danas bi mogla srušiti rekord
s četvrtom pobjedom ovdje na još jednom konju,
Killaireu, s kojim je preklani bila treća.
Natjecat će se zadnja.
No sada nastupa
njezino kraljevsko visočanstvo princeza Anne, koja jaše Goodwilla.
-Mjeritelj vremena? -Spreman.
Nakon prosječne dresure i izlaska,
princeza će trebati izbjeći…
-Evo je. -Da.
Hajde!
…i u vremenu da bi se kvalificirala.
-Sretno. -Spreman?
Jesam.
Princeza se vraća nakon teškoća u prošlih godinu dana.
Izgleda malo tromo prije prve ograde.
Maksimalna visina ograde je 95 cm.
Hajde! Krasno.
-Bravo, samo smireno. -Polako.
To je to. Da.
Ovo je uspješno preskočila…
Bravo.
…slijedi sljedeća ograda.
Dobro ide.
-Hajde! -Ne viči.
-Preskočila je. -Preko.
Prošlo je 15 sekunda.
Preskočila je.
-Zamalo je zapela. -Krasno.
Princeza je umalo zakazala,
no uspjela je i kreće prema posljednjoj kombinaciji.
Ovo je velika dupla ograda i čini se da je na knap.
-Ne, uspjela je! -To! Hajde.
-Kako stojimo? -Treba ubrzati.
Još malo. Hajde, Anne.
Dok jaše prema posljednjoj ogradi…
To!
Princeza Anne je uspjela!
Tih četiri unutar vremena.
Fantastičan uspjeh…
Sjajno!
…završila je na šestome mjestu, što bi trebalo biti dovoljno.
Divno.
-Moramo joj čestitati. -Idi.
-Jesi li vidio? -Vidio sam kraj.
-Mama. -Odakle ti?
Pomislio sam da još koje grlo da je bodri neće škoditi.
Sumnjam da bi čula.
-Tata je vikao. -Je li?
Izvan sebe je.
Sretna sam što mu Ann to pruža.
To mu je najbolji stimulans.
-Svima bi nam vedrina dobro došla. -Da.
Stalno razmišljam o Dickieju.
To je to. Slijedite cestu.
Ovdje nalijevo. Hvala, gospodine.
Visočanstvo.
Samo želim izraziti sućut.
To vam je sigurno bilo iznimno teško.
I vaše čitanje u Westminsteru,
kako ste se držali s obzirom na sve,
ne znam kako ste uspjeli.
-Bilo je sjajno. -Hvala.
Nismo se upoznali.
Jesmo.
Bila sam u kostimu.
Mlađa sestra Sare Spencer.
-Ludo stablo! -Diana.
Da.
Sarah je rekla da ste bili bliski s lordom Mountbattenom,
da vam je bio poput oca.
Jest.
Mora da vam je nezamislivo grozno.
Hvala.
Jest.
Hajde!
Samo sam htjela reći da mislim na vas.
Svi mi.
Visočanstvo.
Ma daj!
-Halo? -Sarah.
Vaše Kraljevsko Visočanstvo! Baš ste me iznenadili.
Moram ti reći da neću moći doći na tvoje vjenčanje.
Ali čestitam tebi i… Neilu.
-Hvala. -Još nešto,
tvoja sestra Diana…
Da?
Reci mi nešto o njoj.
Što te zanima?
Sve.
Nisam sigurna da želiš znati sve.
Možda želim.
Dobro. Radi u vrtiću na pola radnog vremena.
-Odgojiteljica? -Ne. Za to
su potrebne kvalifikacije.
Više je pomoćnica.
Tek je napunila 18.
I čisti kod mene.
-Povremeno. -Kao…
Kao čistačica.
Hoćeš još?
Malo više.
Je li zabavna?
Zna biti jako zabavna,
sigurna sam da je djeca obožavaju.
Sigurna sam i da je vole očevi te djece.
Zaista?
A što je s njezinim karakterom?
Svi u obitelji je zovu „Grofica“ jer se od djetinjstva
ponaša kao da je predodređena za nešto veće u životu.
O, Bože. Jesam li je ocrnila?
Ne.
Zaintrigirala si me.
U redu je ako je pozovem van?
-Na spoj? -Da.
Bože.
-Imaš li što protiv? -Ne.
Da joj to najavim?
Ne, neka to bude iznenađenje. Prvo trebam njezin telefonski broj.
Naravno. Broj je…
01373…
Di?
Diana?
Princ od Walesa je.
Halo?
Vaše Visočanstvo.
Prijevod titlova: Kristijan Nikolić